Ericu950/Stoicheia-meter-silver huggingface dataset:
καθόλου δ ὁ μὲν ὄγκος καὶ τὸ μέγεθος τῷ πολιτικῷ μᾶλλον ἁρμόττει , παράδειγμα δ οἵ τε Φιλιππικοὶ καὶ τῶν Θουκυδίδου δημηγοριῶν ἡ Σθενελαΐδα τοῦ Ἐφόρου καὶ Ἀρχιδάμου τοῦ βασιλέως ἐν Πλαταιαῖς καὶ Περικλέους ἡ μετὰ τὸν λοιμόν 0 1 ·
ἐπὶ δὲ τῶν Ἐφόρου καὶ Θεοπόμπου καὶ Ἀναξιμένους ῥητορειῶν καὶ περιόδων , ἃς περαίνουσιν ἐξοπλίσαντες τὰ στρατεύματα καὶ παρατάξαντες , ἔστιν εἰπεῖν οὐδεὶς σιδήρου ταῦτα μωραίνει πέλας .
οὐ μὴν ἀλλὰ καὶ σκῶμμα καὶ γελοῖον ἔστιν ὅτε γίγνεται πολιτικοῦ λόγου μέρος , εἰ μὴ πρὸς ὕβριν ἢ βωμολοχίαν , ἀλλὰ χρησίμως ἐπιπλήττοντος ἢ διασύροντος λέγοιτο .
μάλιστα δ εὐδοκιμεῖ τὰ τοιαῦτα περὶ τὰς ἀμείψεις καὶ τὰς ἀπαντήσεις ·
τὸ γὰρ ἐκ παρασκευῆς καὶ κατάρχοντα γελωτοποιοῦντος ἐστι καὶ δόξα κακοηθείας πρόσεστιν , ὡς προσῆν τοῖς ·
κικέρωνος σκώμμασι καὶ τοῖς , Κάτωνος τοῦ πρεσβυτέρου καὶ Εὐξιθέου τοῦ Ἀριστοτέλους συνήθους οὗτοι γὰρ ἔσκωπτον ἀρχόμενοι πολλάκις .
ἀμυνο μένῳ δὲ συγγνώμην ἅμα καὶ χάριν ὁ καιρὸς δίδωσι , καθάπερ Δημοσθένει πρὸς τὸν αἰτίαν ἔχοντα κλέπτειν χλευάζοντα δ αὐτοῦ τὰς νυκτογραφίας , οἶδ ὅτι σε λυπῶ λύχνον καίων 0 ·
καὶ πρὸς Δημάδην βοῶντα Δημοσθένης ἐμὲ βούλεται διορθοῦν ἡ ὗς τὴν Ἀθηνᾶν , αὕτη μέντοι πέρυσιν ἡ Ἀθηνᾶ μοιχεύουσα ἐλήφθη χάριεν δὲ καὶ τὸ Ξεναινέτου πρὸς τοὺς πολίτας λοιδοροῦντας αὐτὸν ὅτι στρατηγὸς ὢν πέφευγε , μεθ ὑμῶν γ , ὦ φίλαι κεφαλαί 0 .
τὸ δ ἄγαν φυλακτέον ἐν τῷ γελοίῳ καὶ τὸ λυποῦν ἀκαίρως τοὺς ἀκούοντας ἢ τὸν λέγοντα ποιοῦν ἀγεννῆ καὶ ταπεινόν , ὥσπερ τὰ Δημοκράτους 0 1 ·
ἀναβαίνων μὲν γὰρ εἰς τὴν ἐκκλησίαν ἔφη , καθάπερ ἡ πόλις , μικρὸν ἰσχύειν καὶ μέγα φυσᾶν ἐν δὲ τοῖς Χαιρωνικοῖς παρελθὼν εἰς τὸν δῆμον , οὐκ ἂν ἐβουλόμην κακῶς οὕτω πεπραγέναι τὴν πόλιν , ὥστε κ ἀμοῦ συμβουλεύοντος ὑμᾶς ἀκούειν 0 ·
καὶ γὰρ καὶ τοῦτο μικροῦ κ ἀκεῖνο μανικοῦ , πολιτικῷ δ οὐδέτερον ἁρμόττον 0 .
φωκίωνος δὲ καὶ τὴν βραχυλογίαν ἐθαύμαζον ὁ γοῦν Πολύευκτος ἀπεφαίνετο ῥήτορα μέγιστον εἶναι Δημοσθένην , δεινότατον δ εἰπεῖν Φωκίωνα πλεῖστον γὰρ αὐτοῦ τὸν λόγον ἐν λέξει βραχυτάτῃ νοῦν περιέχειν 0 .
καὶ ὁ Δημοσθένην τῶν ἄλλων καταφρονῶν εἰώθει λέγειν , ἀνισταμένου Φωκίωνος , ἡ τῶν ἐμῶν λόγων κοπὶς ἀνίσταται .
μάλιστα μὲν οὖν ἐσκεμμένῳ πειρῶ καὶ μὴ διακένῳ τῷ λόγῳ χρῆσθαι πρὸς ;
τοὺς πολλοὺς μετ ἀσφαλείας , εἰδὼς ὅτι καὶ Περικλῆς ἐκεῖνος εὔχετο πρὸ τοῦ δημηγορεῖν μη δὲ ῥῆμα μηδὲν ἀλλότριον τῶν πραγμάτων ἐπελθεῖν αὐτῷ .
δεῖ δ ὅμως καὶ πρὸς τὰς ἀπαντήσεις τὸν λόγον εὔστροφον ἔχειν καὶ γεγυμνασμένον ὀξεῖς γὰρ οἱ καιροὶ καὶ πολλὰ φέροντες ἐν ταῖς πολιτείαις αἰφνίδια 0 .
διὸ καὶ Δημοσθένης ἠλαττοῦτο πολλῶν , ὥς φασι , παρὰ τὸν καιρὸν ἀναδυόμενος καὶ κατοκνῶν ·
ἀλκιβιάδην δ ὁ Θεόφραστος ἱστορεῖ , μὴ μόνον ἃ δεῖ λέγειν ἀλλὰ καὶ ὡς δεῖ βουλευόμενον , πολλάκις ἐν αὐτῷ τῷ λέγειν ζητοῦντα καὶ συντιθέντα τὰς λέξεις ἐνίσχεσθαι καὶ διαπίπτειν .
ὁ δ ὑπὸ τῶν πραγμάτων αὐτῶν ἀνιστάμενος καὶ ὑπὸ τῶν καιρῶν ἐκπλήττει μάλιστα καὶ προσάγεται τοὺς πολλοὺς καὶ μετατίθησιν οἷον ὁ Βυζάντιος Λέων ἧκε δή ποτε τοῖς Ἀθηναίοις στασιάζουσι διαλεξόμενος ·
ὀφθεὶς δὲ μικρὸς καὶ γελασθεὶς τί δ εἶπεν εἰ τὴν γυναῖκά μου θεάσαισθε μόλις ἐξικνουμένην πρὸς τὸ γόνυ ;
πλείων οὖν ἐγένετο γέλως ·
ἀλλ ἡμᾶς ἔφη μικροὺς οὕτως ὄντας , ὅταν διαφερώμεθα πρὸς ἀλλήλους , ἡ Βυζαντίων πόλις οὐ χωρεῖ .
πυθέας δ ὁ ῥήτωρ , ὅτε πρὸς τὰς Ἀλεξάνδρου τιμὰς ἀντέλεγεν , εἰπόντος τινὸς οὕτω σὺ νέος ὢν περὶ πραγμάτων τολμᾷς λέγειν τηλικούτων ;
καὶ μὴν Ἀλέξανδρος εἶπεν ἐμοῦ νεώτερός ἐστιν , ὃν ψηφίζεσθε θεὸν εἶναι .
δεῖ δὲ καὶ φωνῆς εὐεξίᾳ καὶ πνεύματος ῥώμῃ πρὸς οὐ φαῦλον ἀλλὰ πάμμαχον ἀγῶνα τὸν τῆς πολιτείας ἠθληκότα κομίζειν τὸν λόγον , ὡς μὴ πολλάκις ἀπαγορεύοντα καὶ σβεννύμενον ὑπερβάλλῃ τις αὐτὸν ἅρπαξ κεκράκτης , κυκλοβόρου φωνὴν ἔχων .
κάτων δέ , περὶ ὧν οὐκ ἤλπιζε πείσειν τῷ προκατέχεσθαι χάρισι καὶ σπουδαῖς τὸν δῆμον ἢ τὴν βουλήν , ἔλεγε τὴν ἡμέραν ὅλην ἀναστὰς καὶ τὸν καιρὸν οὕτως ἐξέκρουε 0 .
περὶ μὲν οὖν τῆς τοῦ λόγου παρασκευῆς καὶ χρείας ἱκανὰ ταῦτα τῷ δυναμένῳ τὸ ἀκόλουθον προσεξευρίσκειν 0 .
εἰσβολαὶ δὲ καὶ ὁδοὶ δύο τῆς πολιτείας εἰσίν , ἡ μὲν ταχεῖα καὶ λαμπρὰ πρὸς δόξαν οὐ μὴν ἀκίνδυνος , ἡ δὲ πεζοτέρα καὶ βραδυτέρα τὸ δ ἀσφαλὲς ἔχουσα μᾶλλον 0 1 .
οἱ μὲν γὰρ εὐθὺς ὥσπερ ἐζ ἄκρας πελαγίου πράξεως ἐπιφανοῦς καὶ μεγάλης ἐχούσης δὲ τόλμαν ἄραντες ἀφῆκαν ἐπὶ τὴν πολιτείαν , ἡγούμενοι λέγειν ὀρθῶς τὸν Πίνδαρον ὡς ἀρχομένου δ ἔργου πρόσωπον χρὴ θέμεν τηλαυγές 0 ·
καὶ γὰρ δέχονται προθυμότερον οἱ πολλοὶ κόρῳ τινὶ καὶ πλησμονῇ τῶν συνήθων τὸν ἀρχόμενον , ὥσπερ ἀγωνιστὴν θεαταί , καὶ τὸν φθόνον ἐκπλήττουσιν αἱ λαμπρὰν ἔχουσαι καὶ ταχεῖαν αὔξησιν ἀρχαὶ καὶ δυνάμεις 0 .
οὔ τε γὰρ πῦρ φησιν ὁ Ἀρίστων καπνὸν ποιεῖν οὔ τε δόξαν φθόνον , ἢν εὐθὺς ἐκλάμψῃ καὶ ταχέως , ἀλλὰ τῶν κατὰ μικρὸν αὐξανομένων καὶ σχολαίως ἄλλον ἀλλαχόθεν ἐπιλαμβάνεσθαι διὸ πολλοὶ πρὶν ἀνθῆσαι περὶ τὸ βῆμα κατεμαράνθησαν .
ὅπου δ , ὥσπερ ἐπὶ τοῦ Λάδα λέγουσιν , ὁ ψόφος ἦν ὕσπληγος ἐν οὔασιν ,  ἔνθα κ ἀστεφανοῦτο πρεσβεύων ἢ θριαμβεύων ἢ στρατηγῶν ἐπιφανῶς , οὔ θ οἱ φθονοῦντες 0 ;
οὔ θ οἱ καταφρονοῦντες ὁμοίως ἐπὶ τοιούτων ἰσχύουσιν .
οὕτω παρῆλθεν εἰς δόξαν Ἄρατος , ἀρχὴν ποιησάμενος πολιτείας τὴν Νικοκλέους τοῦ τυράννου κατάλυσιν ·
οὕτως Ἀλκιβιάδης , τὰ Μαντινικὰ συστήσας ἐπὶ Λακεδαιμονίους 0 .
πομπήιος δὲ καὶ θριαμβεύειν ἠξίου μήπω παριὼν εἰς σύγκλητον οὐκ ἐῶντος δὲ Σύλλα , πλείονες ἔφη τὸν ἥλιον ἀνατέλλοντα προσκυνοῦσιν ἢ δυόμενον 0 ·
καὶ Σύλλας ὑπεῖξε τοῦτ ἀκούσας .
καὶ Σκιπίωνα δὲ Κορνήλιον οὐκ ἀφ ἧς ἔτυχεν ἀρχῆς ὁ Ῥωμαίων δῆμος ἀγορανομίαν μετερχόμενον ἐξαίφνης ὕπατον ἀπέδειξε παρὰ τὸν νόμον , ἀλλὰ θαυμάσας αὐτοῦ μειρακίου μὲν ὄντος τὴν ἐν Ἰβηρίᾳ μονομαχίαν καὶ νίκην , μικρὸν δ ὕστερον τὰ πρὸς Καρχηδόνι χιλιαρχοῦντος ἔργα , περὶ ὧν καὶ Κάτων ὁ πρεσβύτερος ἀνεφώνησεν οἶος πέπνυται , τοὶ δὲ σκιαὶ ἀίσσουσιν .
νῦν οὖν ὅτε τὰ πράγματα τῶν πόλεων οὐκ ἔχει πολέμων ἡγεμονίας οὐ δὲ τυραννίδων καταλύσεις οὐ δὲ συμμαχικὰς πράξεις , τίν ἄν τις ἀρχὴν ἐπιφανοῦς λάβοι καὶ λαμπρᾶς πολιτείας ;
αἱ δίκαι , τε λείπονται αἱ δημόσιαι καὶ πρεσβεῖαι πρὸς αὐτοκράτορα ἀνδρὸς διαπύρου καὶ θάρσος ἅμα καὶ νοῦν ἔχοντος δεόμεναι 0 .
πολλὰ δ ἔστι καὶ τῶν παρειμένων ἐν ταῖς πόλεσι καλῶν ἀναλαμβάνοντα καὶ τῶν ἐξ ἔθους φαύλου παραδυομένων ἐπ αἰσχύνῃ τινὶ τῆς πόλεως ἢ βλάβῃ μεθιστάντα πρὸς αὑτὸν ἐπιστρέφειν .
ἤδη δὲ καὶ δίκη μεγάλη καλῶς δικασθεῖσα καὶ πίστις ἐν συνηγορίᾳ πρὸς ἀντίδικον ἰσχυρὸν ὑπὲρ ἀσθενοῦς καὶ παρρησία πρὸς ἡγεμόνα μοχθηρὸν ὑπὲρ τοῦ δικαίου κατέστησεν ἐνίους εἰς ἀρχὴν πολιτείας ἔνδοξον .
οὐκ ὀλίγοι δὲ καὶ δι ἔχθρας ηὐξήθησαν , ἐπιχειρήσαντες ἀνθρώποις ἐπίφθονον ἔχουσιν ἀξίωμα καὶ φοβερόν ·
εὐθὺς γὰρ ἡ τοῦ καταλυθέντος ἰσχὺς τῷ κρατήσαντι μετὰ βελτίονος δόξης ὑπάρχει .
τὸ μὲν γὰρ ἀνδρὶ χρηστῷ καὶ δι ἀρετὴν πρωτεύοντι προσμάχεσθαι κατὰ φθόνον , ὡς Περικλεῖ Σιμμίας , Ἀλκμέων δὲ Θεμιστοκλεῖ , Πομπηίῳ δὲ Κλώδιος , Ἐπαμεινώνδᾳ δὲ Μενεκλείδης ὁ ῥήτωρ , οὔ τε πρὸς δόξαν καλὸν οὔ τ ἄλλως συμφέρον 0 1 2 ·
ὅταν γὰρ ἐξαμαρτόντες οἱ πολλοὶ πρὸς ἄνδρα χρηστόν , εἶθ ὃ γίγνεται ταχέως ἐπ ὀργῇ μετανοήσωσι , πρὸς τοῦτο τὴν ῥᾴστην ἀπολογίαν δικαιοτάτην νομίζουσιν , ἐπιτρῖψαι τὸν ἀναπεί σαντα καὶ καταρξάμενον .
τὸ μέντοι φαῦλον ἄνθρωπον , ἀπονοίᾳ δὲ καὶ δεινότητι πεποιημένον ὑφ αὑτῷ τὴν πόλιν , οἷος ἦν Κλέων Ἀθήνησι καὶ Κλεοφῶν , , ἐπαναστάντα καθελεῖν καὶ ταπεινῶσαι λαμπρὰν ποιεῖται τὴν πάροδον ὥσπερ δράματος τῆς πολιτείας 0 .
οὐκ ἀγνοῶ δ ὅτι καὶ βουλήν τινες ἐπαχθῆ καὶ ὀλιγαρχικὴν κολούσαντες , ὥσπερ Ἐφιάλτης Ἀθήνησι καὶ Φορμίων παρ Ἠλείοις , δύναμιν ἅμα καὶ δόξαν ἔσχον 0 ·
ἀλλὰ μέγας ἀρχομένῳ πολιτείας οὗτος ὁ κίνδυνός ἐστι .
διὸ καὶ βελτίονα Σόλων ἔλαβεν ἀρχήν , διεστώσης ἐς τρία μέρη τῆς πόλεως , τὸ τῶν Διακρίων λεγομένων καὶ τὸ τῶν Πεδιέων καὶ τὸ τῶν Παραλίων οὐδενὶ γὰρ ἐμμίξας ἑαυτόν , ἀλλὰ κοινὸς ὢν πᾶσι καὶ πάντα λέγων καὶ πράττων πρὸς ὁμόνοιαν ᾑρέθη νομοθέτης ἐπὶ τὰς διαλύσεις καὶ κατέστησεν οὕτω τὴν ἀρχήν .
ἡ μὲν οὖν ἐπιφανεστέρα πάροδος εἰς τὴν πολιτείαν τοσαύτας ἔχει καὶ τοιαύτας ἀρχάς .
τὴν δ ἀσφαλῆ καὶ σχολαίαν εἵλοντο πολλοὶ τῶν ἐνδόξων , Ἀριστείδης , Φωκίων , Παμμένης ὁ Θηβαῖος , Λεύκολλος ἐν Ῥώμῃ , Κάτων , Ἀγησίλαος ὁ Λακεδαιμόνιος ·
τούτων γὰρ ἕκαστος , ὥσπερ οἱ κιττοὶ τοῖς ἰσχύουσι τῶν δένδρων περιπλεκόμενοι συνεξανίστανται , προσδραμὼν ἀνδρὶ πρεσβυτέρῳ νέος ἔτι καὶ ἄδοξος ἐνδόξῳ , κατὰ μικρὸν αἰρόμενος ὑπὸ τῆς περὶ ἐκεῖνον δυνάμεως καὶ συναυξανόμενος ἤρεισε καὶ κατερρίζωσεν ἑαυτὸν εἰς τὴν πολιτείαν .
ἀριστείδην μὲν γὰρ ηὔξησε Κλεισθένης καὶ Φωκίωνα Χαβρίας , Λεύκολλον δὲ Σύλλας Κάτωνα δὲ Μάξιμος , Ἐπαμεινώνδας δὲ Παμμένη καὶ Λύσανδρος Ἀγησίλαον ἀλλ οὗτος μὲν ὑπὸ φιλοτιμίας ἀκαίρου καὶ ζηλοτυπίας διὰ δόξαν ὑβρίσας ἀπέρριψε ταχὺ τὸν καθηγεμόνα τῶν πρακτέων 0 1 2 ·
οἱ δ ἄλλοι καλῶς καὶ πολιτικῶς καὶ ἄχρι τέλους ἑθεράπευσαν καὶ συνεπεκόσμησαν ὥσπερ τὰ πρὸς ἣλιον ὑφιστάμενα σώματα τὸ λαμπρῦνον αὑτοὺς πάλιν ἀφ ἑαυτῶν αὔξοντις καὶ συνεκφωτίζοντες .
οἱ γοῦν Σκιπίωνι βασκαίνοντες ὑποκριτὴν αὐτὸν ἀπεφαίνοντο τῶν πράξεων ποιητὴν δὲ Λαίλιον τὸν ἑταῖρον , ὁ δὲ Λαίλιος ὑπ οὐδενὸς ἐπήρθη τούτων ἀλλ ἀεὶ διετέλεσε τῇ Σκιπίωνος ἀρετῇ καὶ δόξῃ συμφιλοτιμούμενος .
ἀφράνιος δὲ Πομπηίου φίλος , εἰ καὶ πάνυ ταπεινὸς ἦν , ὅμως ἐπίδοξος ὢν ὕπατος αἱρεθήσεσθαι , Πομπηίου σπουδάζοντος ἑτέροις , ἀπέστη τῆς φιλοτιμίας εἰπὼν οὐκ ἂν οὕτω λαμπρὸν αὐτῷ γενέσθαι τὸ τυχεῖν ὑπατείας , ὡς ἀνιαρὸν ἅμα καὶ δυσχερές , εἰ Πομπηίου μὴ θέλοντος μη δὲ συμπράττοντος 0 ·
ἐνιαυτὸν οὖν ἀνασχόμενος μόνον οὔ τε τῆς ἀρχῆς ἀπέτυχε καὶ τὴν φιλίαν διετήρησε .
τοῖς δ οὕτω χειραγωγουμένοις ὑφ ἑτέρων ἐπὶ δόξαν ἅμα συμβαίνει χαρίζεσθαί τε πολλοῖς , κ ἄν τι συμβαίνῃ δύσκολον , ἧττον ἀπεχθάνεσθαι διὸ καὶ Φίλιππος Ἀλεξάνδρῳ παρῄνει κτᾶσθαι φίλους , ἕως ἔξεστι , βασιλεύοντος ἑτέρου πρὸς χάριν ὁμιλοῦντα καὶ φιλοφρονούμενον .
αἱρεῖσθαι δὲ δεῖ τὸν ἀρχόμενον πολιτείας ἡγεμόνα μὴ ἁπλῶς τὸν ἔνδοξον καὶ δυνατόν , ἀλλὰ καὶ τὸν δι ἀρετὴν τοιοῦτον .
ὡς γὰρ οὐ πᾶν δένδρον ἐθέλει προσίεσθαι καὶ φέρειν περιπλεκομένην τὴν ἄμπελον ἀλλ ἔνια καταπνίγει καὶ διαφθείρει τὴν αὔξησιν αὐτῆς , οὕτως ἐν ταῖς πόλεσιν οἱ μὴ φιλόκαλοι , φιλότιμοι δὲ καὶ φίλαρχοι μόνον , οὐ προΐενται τοῖς νέοις πράξεων ἀφορμάς , ἀλλ ὥσπερ τροφὴν ἑαυτῶν τὴν δόξαν ἀφαιρουμένους πιέζουσιν ὑπὸ φθόνου καὶ καταμαραίνουσιν ὡς Μάριος ἐν Λιβύῃ καὶ πάλιν ἐν Γαλατίᾳ πολλὰ διὰ Σύλλα κατορθώσας ἐπαύσατο χρώμενος , ἀχθεσθεὶς μὲν αὐτοῦ τῇ αὐξήσει , πρόφασιν δὲ τὴν σφραγῖδα ποιησάμενος ἀπέρριψεν ὁ γὰρ Σύλλας , ὅτε τῷ Μαρίῳ στρατηγοῦντι συνῆν ταμιεύων ἐν Λιβύῃ , πεμφθεὶς ὑπ αὐτοῦ πρὸς Βῶκχον ἤγαγεν Ἰογόρθαν αἰχμάλωτον οἷα δὲ νέος φιλότιμος , ἄρτι δόξης γεγευμένος , οὐκ ἤνεγκε μετρίως τὸ εὐτύχημα , γλυψάμενος δ εἰκόνα τῆς πράξεως ἐν σφραγῖδι τὸν Ἰογόρθαν αὐτῷ παραδιδόμενον ἐφόρει καὶ τοῦτ ἐγκαλῶν ὁ Μάριος ἀπέρριψεν αὐτόν ·
ὁ δὲ πρὸς Κάτουλον καὶ Μέτελλον ἄνδρας ἀγαθοὺς καὶ Μαρίῳ διαφόρους μεταστὰς ταχὺ τὸν Μάριον ἐξήλασε καὶ κατέλυσε τῷ ἐμφυλίῳ πολέμῳ μικροῦ δεήσαντα τὴν Ῥώμην ἀνατρέψαι .
σύλλας μέντοι καὶ Πομπήιον ἐκ νέου μὲν ἦρεν ὑπεξανιστάμενος αὐτῷ καὶ τὴν κεφαλὴν ἀποκαλυπτόμενος ἐπιόντι , καὶ τοῖς ἄλλοις νέοις πράξεων ἡγεμονικῶν μεταδιδοὺς ἀφορμάς , ἐνίους δὲ καὶ παροξύνων ἄκοντας , ἐνέπλησε φιλοτιμίας καὶ ζήλου τὰ στρατεύματα ·
καὶ πάντων ἐκράτησε βουλόμενος εἶναι μὴ μόνος ἀλλὰ πρῶτος καὶ μέγιστος ἐν πολλοῖς καὶ μεγάλοις .
τούτων οὖν ἔχεσθαι δεῖ τῶν ἀνδρῶν καὶ τούτοις ἐμφύεσθαι , μή , καθάπερ ὁ Αἰσώπου βασιλίσκος ἐπὶ τῶν 0 ·
ὤμων τοῦ ἀετοῦ κομισθεὶς αἰφνίδιον ἐξέπτη καὶ προέφθασεν , οὕτω τὴν ἐκείνων δόξαν ὑφαρπάζοντας αὐτοὺς ἀλλὰ παρ ἐκείνων ἅμα μετ εὐνοίας καὶ φιλίας λαμβάνοντας , ὡς οὐ δ ἄρξαι καλῶς τοὺς μὴ πρότερον ὀρθῶς δουλεύσαντας , ᾗ φησιν ὁ Πλάτων , δυναμένους .
ἕπεται δὲ τούτοις ἡ περὶ φίλων κρίσις , μή τε τὴν Θεμιστοκλέους ἐπαινοῦσα μή τε τὴν Κλέωνος διάνοιαν .
ὁ μὲν γὰρ Κλέων , ὅτε πρῶτον ἔγνω τῆς πολιτείας ἅπτεσθαι , τοὺς φίλους συναγαγὼν εἰς τ αὐτὸ διελύσατο τὴν φιλίαν πρὸς αὐτούς , ὡς πολλὰ τῆς ὀρθῆς καὶ δικαίας προαιρέσεως μαλάσσουσαν ἐν τῇ πολιτείᾳ καὶ παράγουσαν ·
ἄμεινον δ ἂν ἐποίησε τὴν φιλοπλουτίαν ἐκβαλὼν τῆς ψυχῆς καὶ τὴν φιλονεικίαν καὶ φθόνου καὶ κακοηθείας καθήρας αὑτόν ·
οὐ γὰρ ἀφίλων αἱ πόλεις ἀνδρῶν καὶ ἀνεταίρων ἀλλὰ χρηστῶν καὶ σωφρόνων δέονται ·
νυνὶ δὲ τοὺς μὲν φίλους ἀπήλασεν , ἑκατὸν δὲ κύκλῳ κεφαλαὶ κολάκων οἰμωξομένων ἐλιχμῶντο περὶ αὐτόν , ὡς οἱ κωμικοὶ λέγουσι ·
καὶ τραχὺς ὢν πρὸς τοὺς ἐπιεικεῖς καὶ βαρὺς αὖθις ὑπέβαλλε τοῖς πολλοῖς πρὸς χάριν ἑαυτὸν γερονταγωγῶν κ ἀναμισθαρνεῖν διδούς καὶ τὸ ·
φαυλότατον καὶ τὸ νοσοῦν μάλιστα τοῦ δήμου προσεταιριζόμενος ἐπὶ τοὺς ἀρίστους 0 .
ὁ δὲ Θεμιστοκλῆς πάλιν πρὸς τὸν ἀποφηνάμενον , ὡς ἄρξει καλῶς ἅπασι ἅπασι παρέχων ἑαυτόν , μηδέποτ εἶπεν εἰς τοιοῦτον ἐγὼ καθίσαιμι θρόνον , ἐν ᾧ πλέον οὐχ ἕξουσιν οἱ φίλοι παρἐμοῦ τῶν μὴ φίλων , οὐ δ οὗτος ὀρθῶς 0 ;
τῇ φιλίᾳ κατεπαγγελλόμενος τὴν πολιτείαν καὶ τὰ κοινὰ καὶ δημόσια ταῖς ἰδίαις χάρισι καὶ σπουδαῖς ὑφιέμενος .
καίτοι πρός γε Σιμωνίδην ἀξιοῦντά τι τῶν μὴ δικαίων οὔ τε ποιητής ἔφη σπουδαῖός ἐστιν ᾄδων παρὰ μέλος οὔ τ ἄρχων ἐπιεικὴς παρὰ τὸν νόμον χαριζόμενος .
δεινὸν γὰρ ὡς ἀληθῶς καὶ σχέτλιον , εἰ ναύτας μὲν ἐκλέγεται κυβερνήτης καὶ κυβερνήτην ναύκληρος εὖ μὲν ἐνὶ πρύμνῃ οἰήιον , εὖ δὲ κεραίην εἰδότας ἐντείνασθαι ἐπορνυμένου ἀνέμοιο 0 1 ·
καί τις ἀρχιτέκτων ὑπουργοὺς καὶ χειροτέχνας , οἳ μὴ διαφθεροῦσιν αὐτοῦ τ οὔργον ἀλλ ἄριστα συνεκπονήσουσιν 0 ·
ὁ δὲ πολιτικός , ἀριστοτέχνας τις ὢν κατὰ Πίνδαρον καὶ δημιουργὸς εὐνομίας καὶ δίκης , οὐκ εὐθὺς αἱρήσεται φίλους ὁμοιοπαθεῖς καὶ ὑπηρέτας καὶ συνενθουσιῶντας αὐτῷ πρὸς τὸ καλόν , ἀλλ ἄλλους πρὸς ἄλλην ἀεὶ χρείαν κάμπτοντας αὐτὸν ἀδίκως καὶ βιαίως ·
οὐδέν τ ὀφθήσεται διαφέρων οἰκοδόμου τινὸς ἢ τέκτονος ἀπειρίᾳ καὶ πλημμελείᾳ γωνίαις χρωμένου καὶ κανόσι καὶ στάθμαις , ὑφ ὧν διαστρέφεσθαι τ οὔργον ἔμελλεν ·
ὄργανα γὰρ οἱ φίλοι ζῶντα καὶ φρονοῦντα τῶν πολιτικῶν ἀνδρῶν εἰσι , καὶ οὐ δεῖ συνολισθάνειν αὐτοῖς παραβαίνουσιν , ἀλλὰ προσέχειν ὅπως μη δ ἀγνοούντων αὐτῶν ἐξαμαρτάνωσι .
τοῦτο γὰρ καὶ Σόλωνα κατῄσχυνε καὶ διέβαλε πρὸς τοὺς πολίτας ·
ἐπεὶ γὰρ ἐν νῷ λαβὼν τὰ ὀφλήματα κουφίσαι καὶ τὴν σεισάχθειαν  τοῦτο δ ἦν ὑποκόρισμα χρεῶν ἀποκοπῆς  εἰσενεγκεῖν ἐκοινώσατο τοῖς φίλοις ·
οἱ δ ἔργον ἀδικώτατον ἔπραξαν ·
ἐδανείσαντο γὰρ ὑποφθάσαντες ἀργύριον πολὺ καὶ μετ ὀλίγον χρόνον εἰς φῶς τοῦ νόμου προαχθέντος οἱ μὲν ἐφάνησαν οἰκίας τε λαμπρὰς καὶ γῆν συνεωνημένοι πολλὴν ἐξ ὧν ἐδανείσαντο χρημάτων , ὁ δὲ Σόλων αἰτίαν ἔσχε συναδικεῖν ἠδικημένος .
ἀγησίλαος δὲ περὶ τὰς τῶν φίλων σπουδὰς αὐτὸς αὑτοῦ γιγνόμενος ἀσθενέστατος καὶ ταπεινότατος ὥσπερ ὁ Εὐριπίδου Πήγασος ἔπτηξ ὑπείκων μᾶλλον εἰ μᾶλλον θέλοι ,  καὶ ταῖς ἀτυχίαις προθυμότερον βοηθῶν τοῦ δέοντος ἐδόκει συνεξομοιοῦσθαι ταῖς ἀδικίαις 0 ·
καὶ γάρ τοι Φοιβίδαν κρινόμενον ἔσωσεν ἐπὶ τῷ τὴν Καδμείαν καταλαβεῖν ἄνευ προστάγματος , φήσας τὰ τοιαῦτα δεῖν αὐτοματίζειν καὶ Σφοδρίαν ἐπ ἔργῳ παρανόμῳ καὶ δεινῷ φεύγοντα δίκην ʽ ἐνέβαλε γὰρ εἰς τὴν Ἀττικὴν φίλων ὅντων καὶ συμμάχων ἀφεθῆναι διεπράξατο , δεήσεσιν ἐρωτικαῖς τοῦ παιδὸς μαλαχθείς ·
καὶ πρός τινα δυνάστην ἐπιστόλιον αὐτοῦ τοιοῦτον φέρεται Νικίαν , εἰ μὲν οὐκ , ἀδικεῖ , ἄφες ·
εἰ δ ἀδικεῖ , ἐμοὶ ἄφες ·
πάντως δ ἄφες .
ἀλλὰ Φωκίων οὐ δὲ τῷ γαμβρῷ Χαρίκλῳ δίκην ἔχοντι περὶ τῶν Ἁρπαλείων συνεισῆλθεν , ἀλλ ἐγώ σε φήσας ἐπὶ πᾶσι τοῖς δικαίοις ἐποιησάμην κηδεστήν ᾤχετ ἀπιών .
καὶ Τιμολέων ὁ Κορίνθιος τὸν ἀδελφὸν ἐπεὶ διδάσκων καὶ δεόμενος οὐκ ἀπέστησε τῆς τυραννίδος , συνέπραξε τοῖς ἀνελοῦσι .
, δεῖ γὰρ οὐκ ἄχρι τοῦ βωμοῦ φίλον εἶναι τῷ μὴ συνεπιορκεῖν , ὥς ποτε Περικλῆς εἶπεν , ἀλλ ἄχρι παντὸς νόμου καὶ δικαίου καὶ συμφέροντος , ὃ παροφθὲν εἴς τινα μεγάλην βλάβην ἀναφέρει καὶ κοινήν , ὡς ἀνέφερε τὸ μὴ .
δοῦναι δίκην Σφοδρίαν μη δὲ Φοιβίδαν 0 ·
οὗτοι γὰρ οὐχ ἥκιστα τὴν Σπάρτην ἐνέβαλον εἰς τὸν Λευκτρικὸν πόλεμον .
ἐπεὶ τοῖς γε μετρίοις ἁμαρτήμασι τῶν φίλων ἐπεμβαίνειν βαρὺν ὁ πολιτικὸς οὐκ ἀναγκάζει λόγος , ἀλλὰ καὶ δίδωσιν εἰς ἀσφαλὲς θεμένους τὰ μέγιστα τῶν κοινῶν ἐκ περιουσίας βοηθεῖν τοῖς φίλοις καὶ παρίστασθαι καὶ συνεκπονεῖν ὑπὲρ αὐτῶν .
εἰσὶ δὲ καὶ χάριτες ἀνεπίφθονοι , συλλαβέσθαι πρὸς ἀρχὴν τῷ φίλῳ μᾶλλον , ἐγχειρίσαι τινὰ διοίκησιν ἔνδοξον ἢ πρεσβείαν φιλάνθρωπον , οἷον ἡγεμόνος τιμὰς ἔχουσαν , ἢ πρὸς πόλιν ὑπὲρ φιλίας καὶ ὁμονοίας ἔντευξιν 0 1 2 ·
ἂν δ ᾖ τις ἐργώδης ἐπιφανὴς δὲ καὶ μεγάλη πρᾶξις , αὑτὸν ἐπὶ ταύτην τάξαντα πρῶτον εἶτα προσελέσθαι τὸν φίλον , ὡς ὁ Διομήδης εἰ μὲν δὴ ἕταρόν γε κελεύετὲ μ αὐτὸν ἑλέσθαι , πῶς ἂν ἔπειτ Ὀδυσῆος ἐγὼ θείοιο λαθοίμην κ ἀκεῖνος 0 ;
αὖ πάλιν ἀνταποδίδωσιν οἰκείως τὸν ἔπαινον ἵπποι δ οἵδε , γεραιέ , νεήλυδες , οὓς ἐρεείνεις , Θρηίκιοι , τὸν δέ σφιν ἄνακτ ἀγαθὸς Διομήδης ἔκτανε , πὰρ δ ἑτάρους δυοκαίδεκα πάντας ἀρίστους 0 .
αὕτη γὰρ ἡ πρὸς τοὺς φίλους ὕφεσις 0 ·
οὐχ ἧττον ἐπικοσμεῖ τῶν ἐπαινουμένων τοὺς ἐπαινοῦντας ·
ἡ δ αὐθάδεια , φησὶν ὁ Πλάτων , ἐρημίᾳ σύνοικος 0 .
ἔτι τοίνυν ταῖς καλαῖς καὶ φιλανθρώποις χάρισι δεῖ τοὺς φίλους συνεισποιεῖν καὶ κελεύειν τοὺς εὖ παθόντας ;
ἐκείνους ἐπαινεῖν καὶ ἀγαπᾶν , ὡς αἰτίους ἅμα καὶ συμβούλους γεγενημένους ·
τὰς δὲ φαύλας καὶ ἀτόπους ἀξιώσεις ἀποτρίβεσθαι μὴ πικρῶς ἀλλὰ πράως , διδάσκοντα καὶ παραμυθούμενον ὡς οὐκ ἄξιαι τῆς ἐκείνων ἀρετῆς εἰσι καὶ δόξης .
ἄριστα ὁ ἀνθρώπων , ὁ Ἐπαμεινώνδας , ἀρνησάμενος δεηθέντι τῷ Πελοπίδᾳ τὸν κάπηλον ἐκ τῆς εἱρκτῆς ἀφεῖναι καὶ μετ ὀλίγον τῆς ἐρωμένης δεηθείσης ἀφείς , τοιαύτας ἔφη χάριτας , ἐκ Πελοπίδα , λαμβάνειν ἑταιριδίοις οὐ στρατηγοῖς πρέπον ἐστίν .
ὁ δὲ Κάτων βαρέως καὶ αὐθάδως , ἐπεὶ Κάτλος ὁ τιμητής , φίλος ὢν ἐν τοῖς μάλιστα καὶ συνήθης , ἐξῃτεῖτό τινα τῶν κρινομένων ὑπ αὐτοῦ ταμιεύοντος αἰσχρόν ἐστιν ἔφη σὲ τὸν ὀφείλοντα τοὺς νέους ἡμᾶς σωφρονίζειν ὑπὸ τῶν ἡμετέρων ὑπηρετῶν ἐκβάλλεσθαι τῷ γὰρ ἔργῳ τὴν χάριν ἐξῆν ἀπειπάμενον ἀφελεῖν τοῦ λόγου τὴν τραχύτητα καὶ πικρίαν , ὡς μη δὲ τῇ πράξει τὸ λυπηρὸν ἑκουσίως ἀλλ ἀναγκαίως ἐπιφέροντα διὰ τὸν νόμον καὶ τὸ δίκαιον .
εἰσὶ δὲ καὶ πρὸς χρηματισμὸν οὐκ ἀγεννεῖς ἐν πολιτείᾳ τοῖς δεομένοις τῶν φίλων αἱ συλλήψεις οἷον ὁ Θεμιστοκλῆς , μετὰ τὴν μάχην ἰδὼν νεκρὸν στρεπτὰ χρυσᾶ καὶ μανιάκην περικείμενον αὐτὸς μὲν παρῆλθεν , ἐπιστραφεὶς δὲ πρὸς τὸν φίλον ἀνελοῦ ταῦτ εἶπεν 0 ·
οὐ γὰρ καὶ σὺ Θεμιστοκλῆς γέγονας .
δίδωσι γὰρ καὶ τοῦτο πολλάκις τῷ πολιτικῷ τὰ πράγματα πρὸς τοὺς φίλους .
οὐ γὰρ δὴ Μενέμαχοι πάντες εἰσὶ ·
τῷ μὲν οὖν ἐγχείρισον συνηγορίαν ἔμμισθον ὑπὲρ τοῦ δικαίου , τῷ δὲ σύστησον πλούσιον ἐπιμελείας καὶ προστασίας δεόμενον ·
ἄλλῳ δ εἰς ἐργολαβίαν τινὰ σύμπραξον ἢ μίσθωσιν ὠφελείας ἔχουσαν .
ἐπαμεινώνδας δὲ καὶ πλουσίῳ τινὶ προσελθόντα φίλον αἰτεῖν ἐκέλευσε τάλαντον , ὡς αὐτοῦ δοῦναι κελεύσαντος ·
ἐπεὶ δ ὁ αἰτηθεὶς ἐλθὼν ἐπυνθάνετο τὴν αἰτίαν , ὅτι χρηστός εἶπεν οὗτος ὢν πένης ἐστί , σὺ δὲ πλουτεῖς πολλὰ τῆς πόλεως νενοσφισμένος .
καὶ τὸν Ἀγησίλαον ὁ Ξενοφῶν ἀγάλλεσθαί φησι πλουτίζοντα τοὺς φίλους , αὐτὸν ὄντα κρείττονα χρημάτων .
ἐπεὶ δὲ πάσαις κορυδαλλίσι κατὰ Σιμωνίδην χρὴ λόφον ἐγγενέσθαι καὶ πᾶσα πολιτεία φέρει τινὰς ἔχθρας καὶ διαφοράς , οὐχ ἥκιστα προσήκει καὶ περὶ τούτων ἐσκέφθαι τὸν πολιτικόν .
οἱ μὲν οὖν πολλοὶ τὸν Θεμιστοκλέα καὶ τὸν Ἀριστείδην ἐπαινοῦσιν ἐπὶ τῶν ὅρων τὴν ἔχθραν ἀποτιθεμένους , ὁσάκις ἐπὶ πρεσβείαν ἢ στρατηγίαν ἐξίοιεν , εἶτα πάλιν ἀναλαμβάνοντας .
ἐνίοις δὲ καὶ τὸ Κρητίνου , τοῦ Μάγνητος ὑπερφυῶς ἀρέσκει Ἑρμείᾳ γὰρ ἀντιπολιτευόμενος ἀνδρὶ μὲν οὐ δυνατῷ φιλοτίμῳ δὲ καὶ λαμπρῷ τὴν ψυχήν , ἐπεὶ κατέσχεν ὁ Μιθριδατικὸς πόλεμος , τὴν πόλιν ὁρῶν κινδυνεύουσαν ἐκέλευσε τὸν Ἑρμείαν τὴν ἀρχὴν παραλαβόντα χρῆσθαι τοῖς πράγμασιν , αὐτοῦ μεταστάντος ·
εἰ δὲ βούλεται στρατηγεῖν ἐκεῖνον , αὐτὸν ἐκποδὼν ἀπελθεῖν , ὡς μὴ φιλοτιμούμενοι πρὸς ἀλλήλους ἀπολέσειαν τὴν πόλιν .
ἤρεσεν ἡ πρόκλησις τῷ Ἑρμείᾳ , καὶ φήσας ἑαυτοῦ πολεμικώτερον εἶναι τὸν Κρητίναν ὑπεξῆλθε μετὰ παίδων καὶ γυναικός .
ὁ δὲ Κρητίνας ἐκεῖνόν τε προύπεμψε , τῶν ἰδίων χρημάτων ἐπιδοὺς ὅσα φεύγουσιν ἦν ἢ πολιορκουμένοις χρησιμώτερα , καὶ τὴν πόλιν ἄριστα στρατηγήσας παρ οὐδὲν ἐλθοῦσαν ἀπολέσθαι περιεποίησεν ἀνελπίστως 0 .
εἰ γὰρ εὐγενὲς καὶ φρονήματος μεγάλου τὸ ἀναφωνῆσαι φιλῶ τέκν , ἀλλὰ πατρίδ ἐμὴν μᾶλλον φιλῶ , πῶς οὐκ ἐκείνοις γε προχειρότερον εἰπεῖν ἑκάστῳ μισῶ τὸν δεῖνα καὶ βούλομαι ποιῆσαι κακῶς , ἀλλὰ πατρίδ ἐμὴν μᾶλλον φιλῶ 0 ;
τὸ γὰρ μὴ θέλειν διαλυθῆναι πρὸς ἐχθρόν , ὧν ἕνεκα δεῖ καὶ φίλον προέσθαι , δεινῶς ἄγριον καὶ θηριῶδες 0 .
οὐ μὴν ἀλλὰ βέλτιον οἱ περὶ Φωκίωνα καὶ Κάτωνα , μη δ ὅλως ἔχθραν τινὰ πρὸς πολιτικὰς 0 ·
τιθέμενοι διαφοράς , ἀλλὰ δεινοὶ καὶ ἀπαραίτητοι μόνον ἐν τοῖς δημοσίοις ἀγῶσιν ὄντες μὴ προέσθαι τὸ συμφέρον , ἐν δὲ τοῖς ἰδίοις ἀμηνίτως καὶ φιλανθρώπως χρώμενοι τοῖς ἐκεῖ διαφερομένοις 0 .
δεῖ γὰρ ἐχθρὸν μηδένα πολίτην νομίζειν , ἂν μή τις , οἷος Ἀριστίων ἢ Νάβις ἢ Κατιλίνας νόσημα καὶ ἀπόστημα πόλεως ἐγγένηται τοὺς δ ἄλλως ἀπᾴδοντας ὥσπερ ἁρμονικὸν ἐπιτείνοντα καὶ χαλῶντα πράως εἰς τὸ ἐμμελὲς ἄγειν , μὴ τοῖς ἁμαρτάνουσι σὺν ὀργῇ καὶ πρὸς ὕβριν ἐπιφυόμενον , ἀλλ ὡς Ὅμηρος ἠθικώτερον ὦ πέπον , ἦ τ ἐφάμην σε περὶ φρένας ἔμμεναι ʽἄλλων καὶ οἶσθα καὶ ἄλλον μῦθον ἀμείνονα τοῦδε νοῆσαι ἂν τέ τι χρηστὸν εἴπωσιν ἢ πράξωσι , μὴ τιμαῖς ἀχθόμενον αὐτῶν μη δὲ λόγων εὐφήμων ἐπὶ καλοῖς ἔργοις φειδόμενον 0 ·
οὕτω γὰρ 3 τε ψόγος ὅπου δεῖ πίστιν ἕξει , καὶ πρὸς τὴν κακίαν διαβαλοῦμεν αὐτοὺς αὔξοντες τὴν ἀρετὴν καὶ ταῦτα παραβάλλοντες ἐκείνοις ὡς ἄξια καὶ πρέποντα μᾶλλον 0 .
ἐγὼ δὲ καὶ μαρτυρεῖν ἀξιῶ τὰ δίκαια καὶ τοῖς διαφόροις τὸν πολιτικὸν ἄνδρα καὶ βοηθεῖν κρινομένοις πρὸς τοὺς συκοφάντας καὶ ταῖς διαβολαῖς ἀπιστεῖν , ἂν ὦσιν ἀλλότριαι τῆς προαιρέσεως αὐτῶν ·
ὥσπερ ὁ Νέρων ἐκεῖνος ὀλίγον ἔμπροσθεν ἢ κτεῖναι τὸν Θρασέαν μάλιστα μισῶν καὶ φοβούμενος , ὅμως ἐγκαλοῦντός τινος ὡς κακῶς κεκριμένου καὶ ἀδίκως , ἐβουλόμην ἄν ἔφη Θρασέαν οὕτως ἐμὲ φιλεῖν , ὡς δικαστὴς ἄριστός ἐστιν 0 .
Οὐ χεῖρον δὲ καὶ πρὸς ἐπίπληξιν ἑτέρων φύσει πονηρῶν μᾶλλον ἁμαρτανόντων ἐχθροῦ μνησθέντα κομψοτέρου τὸ ἦθος εἰπεῖν ἀλλ ἐκεῖνος οὐκ ἂν τοῦτ εἶπεν οὐ δ ἐποίησεν 0 .
ὑπομνηστέον δὲ καὶ πατέρων ἀγαθῶν ἐνίους , ὅταν ἐξαμαρτάνωσιν οἷον Ὅμηρος ἦ ὀλίγον οἷ παῖδα ἐοικότα γείνατο Τυδεύς 0 ·
καὶ πρὸς Σκιπίωνα τὸν Ἀφρικανὸν Ἄππιος ἐν ἀρχαιρεσίαις διαγωνιζόμενος , ἡλίκον ἄν εἶπεν ὦ Παῦλε , στενάξειας ὑπὸ γῆς , αἰσθόμενος ὅτι σου τὸν υἱὸν ἐπὶ τιμητικὴν ἀρχὴν καταβαίνοντα Φιλόνικος ὁ τελώνης δορυφορεῖ τὰ γὰρ τοιαῦτα νουθετεῖ τοὺς ἁμαρτάνοντας ἅμα καὶ κοσμεῖ τοὺς νουθετοῦντας .
πολιτικῶς δὲ καὶ ὁ Νέστωρ ὁ τοῦ Σοφοκλέους ἀποκρίνεται λοιδορούμενος ὑπὸ τοῦ Αἴαντος οὐ μέμφομαί σε ·
δρῶν γὰρ εὖ κακῶς λέγεις .
καὶ Κάτων διενεχθεὶς πρὸς τὸν Πομπήιον ἐν οἷς ἐβιάζετο τὴν πόλιν μετὰ Καίσαρος , ἐπεὶ κατέστησαν εἰς πόλεμον , ἐκέλευσε Πομπηίῳ παραδοῦναι τὴν ἡγεμονίαν , ἐπειπὼν ὅτι τῶν αὐτῶν ἐστι καὶ ποιεῖν τὰ μεγάλα κακὰ καὶ παύειν .
ὁ γὰρ μεμιγμένος ἐπαίνῳ ψόγος οὐκ ἔχων ὕβριν ἀλλὰ παρρησίαν , οὐ δὲ θυμὸν ἀλλὰ δηγμὸν ἐμποιῶν καὶ μετάνοιαν , εὐμενὴς φαίνεται καὶ θεραπευτικός ·
αἱ δὲ λοιδορίαι τοῖς πολιτικοῖς ἣκιστα πρέπουσιν .
ὅρα δὲ τὰ πρὸς Αἰσχίνην ὑπὸ Δημοσθένους εἰρημένα καὶ τὰ πρὸς τοῦτον ὑπ Αἰσχίνου , καὶ πάλιν ἃ πρὸς Δημάδην γέγραφεν Ὑπερείδης , εἰ Σόλων ἂν εἶπεν ἢ Περικλῆς ἢ Λυκοῦργος ὁ Λακεδαιμόνιος ἢ Πιττακὸς ὁ Λέσβιος 0 .
καίτοι γε καὶ Δημοσθένης ἐν τῷ δικανικῷ τὸ λοίδορον ἔχει μόνον , οἱ δὲ Φιλιππικοὶ καθαρεύουσι καὶ σκώμματος καὶ βωμολοχίας ἁπάσης ·
τὰ γὰρ τοιαῦτα τῶν ἀκουόντων μᾶλλον αἰσχύνει τοὺς λέγοντας , ἔτι δὲ καὶ σύγχυσιν ἀπεργάζεται τῶν πραγμάτων καὶ διαταράττει τὰ βουλευτήρια καὶ τὰς ἐκκλησίας .
ὅθεν ἄρισθ ὁ Φωκίων ὑπεκστὰς τῷ λοιδοροῦντι καὶ παυσάμενος τοῦ λέγειν , ἐπεὶ μόλις ἐσιώπησεν ὁ ἄνθρωπος , αὖθις παρελθὼν οὐκοῦν ἔφη περὶ μὲν τῶν ἱππέων καὶ τῶν ὁπλιτῶν ἀκηκόατε , λείπεται δέ μοι περὶ τῶν ψιλῶν καὶ πελταστῶν διελθεῖν ἀλλ ἐπεὶ πολλοῖς γε δυσκάθεκτὸν ἐστι τὸ πρᾶγμα καὶ πολλάκις οὐκ ἀχρήστως οἱ λοιδοροῦντες ἐπιστομίζονται ταῖς ἀπαντήσεσιν , ἔστω βραχεῖα τῇ λέξει καὶ μὴ θυμὸν ἐμφαίνουσα μη δ ἀκραχολίαν , ἀλλὰ πραότητα μετὰ παιδιᾶς καὶ χάριτος ἁμωσγέπως δάκνουσαν ·
αἱ δ ἀντεπιστρέφουσαι μάλιστα τοιαῦται 0 .
καθάπερ γὰρ τῶν βελῶν ὅσα πρὸς τὸν βαλόντα φέρεται πάλιν ῥώμῃ τινὶ δοκεῖ καὶ στερεότητι τοῦ πληγέντος ἀνακρουόμενα τοῦτο πάσχειν ·
οὕτω τὸ λεχθὲν ὑπὸ ῥώμης καὶ συνέσεως τοῦ λοιδορηθέντος ἐπὶ τοὺς λοιδορήσαντας ἀναστρέφειν ἔοικεν ·
ὡς τὸ Ἐπαμεινώνδου πρὸς Καλλίστρατον , ὀνειδίζοντα Θηβαίοις καὶ Ἀργείοις τὴν Οἰδίποδος πατροκτονίαν καὶ τὴν Ὀρέστου μητροκτονίαν , ὅτι τοὺς ταῦτα ποιήσαντας ἡμῶν ἐκβαλόντων ὑμεῖς ἐδέξασθε καὶ τὸ Ἀνταλκίδου τοῦ Σπαρτιάτου πρὸς τὸν Ἀθηναῖον τὸν φήσαντα πολλάκις ὑμᾶς ἀπὸ τοῦ Κηφισοῦ ἐδιώξαμεν ἀλλ ἡμεῖς γ ὑμᾶς ἀπὸ τοῦ Εὐρώτα οὐδέποτε 0 .
χαριέντως δὲ καὶ ὁ Φωκίων , τοῦ Δημάδου κεκραγότος Ἀθηναῖοί σε ἀποκτενοῦσιν ·
ἄν γε μανῶσιν ἔφη σὲ δέ , ἂν σωφρονῶσι καὶ Κράσσος ὁ ῥήτωρ , Δομιτίου πρὸς αὐτὸν εἰπόντος οὐ σὺ μυραίνης ἐν κολυμβήθρᾳ σοι τρεφομένης εἶτ ἀποθανούσης ἔκλαυσας ;
ἀντηρώτησεν οὐ σὺ τρεῖς γυναῖκας ἔθαψας καὶ οὐκ ἐδάκρυσας ;
ταῦτα μὲν οὖν ἔχει τινὰ χρείαν καὶ πρὸς τὸν ἄλλον βίον .
πολιτείας δ οἱ μὲν εἰς ἅπαν ἐνδύονται μέρος , ὥσπερ ὁ Κάτων , οὐδεμιᾶς ἀξιοῦντες εἰς δύναμιν ἀπολείπεσθαι φροντίδος οὐ δ ἐπιμελείας τὸν ἀγαθὸν πολίτην 0 ·
καὶ τὸν Ἐπαμεινώνδαν ἐπαινοῦσιν , ὅτι φθόνῳ καὶ πρὸς ὕβριν ἀποδειχθεὶς τελέαρχος ὑπὸ τῶν Θηβαίων οὐκ ἠμέλησεν , ἀλλ εἰπὼν ὡς οὐ μόνον ἀρχὴ ἄνδρα δείκνυσιν ἀλλὰ καὶ ἀρχὴν ἀνήρ , εἰς μέγα καὶ σεμνὸν ἀξίωμα προήγαγε τὴν τελεαρχίαν , οὐδὲν οὖσαν πρότερον ἀλλ περὶ τοὺς στενωποὺς ἐκβολῆς κοπρίων καὶ ῥευμάτων ἀποτροπῆς ἐπιμέλειάν τινα 0 .